Hertug Terverus Strax I

### Børn

Lendinus Strax, Mirabella Strax, Sarie Strax, Saab Strax,Ilias Strax,Peculio Strax, Aserius Strax

## Personlig Information

### Titler

Hertug Terverus Strax I, Havets tæmmer, Opdageren af det nye land

### Hjemland

Norsey og Sorsey øerne, Strax, De Sydlige Øer

Terverus Strax den første var resultatet af sin mors mangel på evne til at drage på eventyr. Så i den første halvdel af sit liv, var han notorisk kendt for ikke at kunne sidde stille. Han havde også en stor forkærlighed for skibe, og var omdiskuteret som den daværende måske dygtigste skibskaptajn i Amos. Han var bestemt også den, der virkelig fik indprintet intrykket af Strax-familien som en naiv slægt, da han specielt i sine unge dage, ikke virkede til at kunne dykke dybere ned og forstå, hvorfor det at gå på eventyr så meget, som han gjorde, var en risiko for sin fremtidige pligt som hertug. Med det kom der dog også et rygte om, at han var umulig at slå ihjel, da han altid kom hjem fra sine eventyre uden en skramme og kun med gode historier. Selv da han så endelig blev Hertug, var der flere snigmordsforsøg på ham, som alle var uden succes. Terverus er internt i Hus Strax en legende, da hans eventyrslyst var essensen i alt han gjorde. Der er dog bestemt tale om en romantisering igennem tiden.

### Historie:

Terverus var født i Lendis familien, men blev tildelt navnet Strax, da han, sin mor og sine søskende i en ung alder rejste til Norsey og Sorsey for at opbygge øerne i Lendis' navn. Det var dog tydeligt i sin opvækst, at Malou var dybt trist over ikke selv at kunne drage på eventyr, og at hun derfor påduttede ansvaret på Terverus.

Terverus blev meget påvirket af moderens nye regel om, at man skulle vise sit værd som eventyrer for at kunne påtage sig Strax' navn, at han uden at tøve drog ud til havet for at lære, hvordan man blev god til at styre et skib. Det viste sig, at han var naturlig til det, og da han blev en smule ældre, fik han givet et skib af sin moder til at drage på eventyr. Med jævne mellemrum ville han tage på lange sejlture ud på det åbne hav, men vende tomhændet tilbage.

På en af deres ture blev de fanget i en voldsom storm. Men med Terverus i spidsen var der ingen, som var i tvivl om, hvad de skulle gøre for at komme ud af stormen. En magister for moral havde været med på turen og rapporterede Terverus’ heltemod tilbage til Malou. Malou spurgte Terverus, om han ville erklæres myndig. Magisteren døbte ham med titlen “Havets tæmmer”, som han kunne bære med stolthed resten af sit liv. Herefter blev Terverus gift og fik sig en masse børn.

Et par år efter sin myndighed drog Terverus ud på en lang sejltur, der resulterede i, at han opdagede de sydelige øer. Han drog i land og byggede en lejr med sit mandskab, som de kaldte Tervera. De blev på øen i en måned og lærte de lokale at kende, og udforskede nærmorådet. Terverus rejste men efterlod noget af mandskabet til så småt at bygge en lille landsby op og dyrke jorden med hjælp fra lokalbefolkningen.

Malou var henrygt over Terverus opdagelse og samlede sine søskende, en masse eventyrlystne unge, håndværkere og lignende og fik dem sendt tilbage til Tervera, så de kunne bygge et slot til Strax og starte et nyt samfund dernede. Magisteriet for moral døbte ham med den nye præstationstitel “Opdageren af det nye land”.

Malou blev gammel og gik bort sent i Terverus’ liv, og han var derfor også blevet mere vis, da han først modtog sit hertugdømme. Imens han sad som hertug var der 8 forskellige snigmordsforsøg fra forskellige lavadelige, der plejede at have magt på Norsey og Sorsey. Men Terverus formodede at overleve alle angrebene, og de fik straffet næsten alle snigmorderne, men andre slap væk. Disse angreb gjorde sådan, at han følte sig nødsaget til at lave nogle tiltag, hvor de lavadelige blev sat mere i kontrol.

Der skete ikke meget relevant for familien i hans relativt korte regeringstid ud over, at han fortsatte Malous projekter og hjalp en strøm af rejsende fra Bendar, Ulado og Eire, der ønskede at tage del af det nye land under Strax.